wannaphong/clean_thaiwikipedia huggingface dataset:
# ศรีนวล ขำอาจ
ศรีนวล ขำอาจ (เกิด 20 มิถุนายน 2490) หรือ คุณแม่ศรีนวล ขำอาจ ศิลปินแห่งชาติสาขาศิลปะการแสดง (ศิลปะพื้นบ้าน-ลำตัด) ประจำปีพุทธศักราช 2562 ศิลปินพื้นบ้านชาวไทย และเป็นภรรยาของ หวังดี นิมา (หวังเต๊ะ)

ประวัติ
เกิดที่ ตำบลศาลาธรรมสพน์ จังหวัดธนบุรี (ปัจจุบันเป็นเขตทวีวัฒนา กรุงเทพมหานคร) จบการศึกษาชั้นประถมศึกษาปีที่ 4 จากโรงเรียนวัดกลาง คุณแม่และคุณพ่อมีอาชีพชาวนา ทำนา ทำไร่ และเป็นลูกพี่ลูกน้องกับประยูร ยมเยี่ยม จึงได้มีโอกาสได้เรียนรู้เกี่ยวกับลำตัดโดยพ่อของท่านได้ฝากไว้กับหวังเต๊ะจึงรับเป็นสมาชิกในคณะเพราะเป็นคนที่ยิ้มเก่ง ต่อมาได้ขออนุญาต คุณพ่อและคุณแม่ไปบ้านของหวังเต๊ะพร้อมกับอุ่นเรือน นิมา (น้องสาวประยูร ยมเยี่ยม) ได้ฝึกลำตัดมาเรื่อย ๆ ตั้งแต่มีอายุ 15 ปี จนถึงปัจจุบันยังเคยเป็นนางเอกคณะหวังเต๊ะอีกด้วยและยังมีความสามารถด้าน เพลงเรือ เพลงฉ่อย เพลงเกี่ยวข้าว เพลงอีแซว เพลงพวงมาลัย และเพลงขอทานอีกด้วย ต่อมาได้สมรสกับหวังดี นิมา (หวังเต๊ะ) มีธิดา 1 คน คือ นิรามัย นิมา (ปุ๊ก) โดยเมื่อปีพุทธศักราช 2542 ได้รับรางวัลศิลปินดีเด่นของจังหวัดปทุมธานี 

และในปีพุทธศักราช 2562 ได้รับยกย่องเชิดชูเกียรติขึ้นเป็นศิลปินแห่งชาติ สาขาศิลปะการแสดง (ลำตัด)

 ผลงาน 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2562  เพลงรักเพลงปืน  ช่อง 7  ศิลปินพื้นบ้าน ลำตัดที่ร้องเพลงกลางทุ่งนา  รับเชิญ

 ละครพื้นบ้าน 
ปี พ.ศ.เรื่องออกอากาศ บทบาท หมายเหตุ 2562  นางสิบสอง  ช่อง 7       2568   แม่ปลาบู่  ช่อง 7   ยายสม   

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๗๕, ๑๔ กุมภาพันธ์ ๒๕๖๕
 อ้างอิง
# ไซมอน แฟร์เวเธอร์
ไซมอน แฟร์เวเธอร์, โอเอเอ็ม (9 ตุลาคม ค.ศ. 1969 —) เป็นนักยิงธนูที่เกิดในแอดิเลด รัฐเซาท์ออสเตรเลีย เขามีส่วนสูงที่ 175 ซม. และน้ำหนัก 71 กก. แฟร์เวเธอร์ได้รับรางวัลเหรียญทองจากการแข่งขันชิงแชมป์โลกที่ประเทศโปแลนด์ใน ค.ศ. 1991  นอกจากนี้ เขายังได้รับการประกาศให้เป็นยังออสเตรเลียนออฟเดอะเยียร์ใน ค.ศ. 1991 

 ประวัติ 
หลังจากการแข่งขันโอลิมปิกในช่วงต้น ที่ซึ่งเขาได้รับพิจารณาโดยทั่วไปว่าอาจห่างเหินไปจากการกีฬา กระนั้น แฟร์เวเธอร์ก็หวนกลับมาร่วมยิงธนูเนื่องด้วยจิตสำนึกที่มีต่อชาติออสเตรเลีย การยิงธนูครั้งสำคัญของเขาประสบผลสำเร็จโดยได้รับเหรียญทองในโอลิมปิกฤดูร้อน 2000 จากประเภทบุคคลชาย และเขายังเป็นสมาชิกทีมชาติออสเตรเลียที่ซึ่งได้อันดับสิบสองจากการแข่งขันประเภททีม

ไซมอนเข้าร่วมแข่งขันโอลิมปิก 5 สมัย ซึ่งได้แก่โอลิมปิกฤดูร้อน 1988, 1992, 1996, 2000 และ 2004  นอกจากนี้ เขายังได้รางวัลเป็นจำนวนนับไม่ถ้วนในช่วง 20 ปีที่ผ่านมา ส่วนใน ค.ศ. 1997 แฟร์เวเธอร์ได้รับวุฒิปริญญาด้านการออกแบบเครื่องประดับจากมหาวิทยาลัยแห่งเซาท์ออสเตรเลียSimon Fairweather OAM - Australian Sports Commission และใน ค.ศ. 2002 แฟร์เวเธอร์ได้รับการแต่งตั้งจากสถาบันกีฬาออสเตรเลียให้เป็นเบสท์ออฟเดอะเบสท์

วันที่ 1 มีนาคม ค.ศ. 2009 การยิงธนูแห่งออสเตรเลียได้ประกาศการแต่งตั้งให้แฟร์เวเธอร์เป็นหัวหน้าผู้ฝึกสอนยิงธนูทีมชาติในประเทศออสเตรเลีย ด้านชีวิตส่วนตัว แฟร์เวเธอร์แต่งงานกับอดีตนักไตรกีฬาแชมป์โลกที่มีชื่อว่าแจ็คกี แฟร์เวเธอร์ (นามสกุลเดิม กัลลาเกอร์)
# ไรต์เฮียร์เวตติง
ไรท์เฮียร์เวตติง เป็นเพลงซิงเกิลที่ 2 ของนักร้องริชาร์ด มาร์กซ จากอัลบั้ม Repeat Offender เพลงนี้เป็นเพลงฮิตติดอันดับที่ 1 ของบิลบอร์ดฮอต 100 และติดอันดับที่ 2 ในสหราชอาณาจักร

รายการเพลง

 7" single
 "Right Here Waiting" — 4:23
 "Wait for the Sunrise" — 4:13

 3" single
 "Right Here Waiting" — 4:23
 "Wait for the Sunrise" — 4:13
 "Hold on to the Nights" (live at the Palace Theatre, Los Angeles, CA) — 4:48

 CD single
 "Right Here Waiting"
 "Hold on to the Nights" (live)
 "That Was Lulu" (live)
 "Wild Life"

 Cassette
 "Right Here Waiting" — 4:23
 "Wait for the Sunrise" — 4:13
 "Right Here Waiting" — 4:23
 "Wait for the Sunrise" — 4:13

ชาร์ตและยอดขาย

ยอดสูงสุด
ชาร์ด (1989)ยอดสูงสุดAustralian ARIA Singles Chart"Right Here Waiting", various singles charts Lescharts.com (Retrieved February 15, 2008)1Austrian Singles Chart19Canadian Singles Chart1Dutch Mega Top 1004German Singles ChartGerman Singles Chart Charts-surfer.de  (Retrieved September 3, 2008)12Irish Singles ChartIrish Single Chart Irishcharts.ie (Retrieved February 15, 2008)1New Zealand RIANZ Singles Chart1Norwegian Singles Chart4Swedish Singles Chart7Swiss Singles Chart6UK Singles Chart"Right Here Waiting", UK Singles Chart Chartstats.com (Retrieved September 8, 2008)2U.S. Billboard Hot 100Billboard [ Allmusic.com] (Retrieved September 8, 2008)1U.S. Billboard Hot Adult Contemporary Tracks1ชาร์ด (1990)ยอดสูงสุดFrench SNEP Singles Chart19

ชาร์ดสิ้นปี
ชาร์ดสิ้นปี (1989)อันดับAustralian Singles Chart1989 Australian Singles Chart aria.com (Retrieved September 8, 2008)14

การรับรอง
ประเทศการรับรองวันที่การรับรองการขายCanadaCanada certifications cria.ca  (Retrieved September 8, 2008)GoldSeptember 27, 198950,000UKUK certifications Bpi.co.uk (Retrieved September 8, 2008)SilverSeptember 1, 1989200,000U.S.U.S. certifications riaa.com (Retrieved September 8, 2008)PlatinumOctober 16, 19891,000,000
# นิวดิไวด์
"นิวดิไวด์"  เป็นเพลงของวงดนตรีร็อกชาวอเมริกัน ลิงคินพาร์ก ซิงเกิลนี้เป็นเพลงประกอบภาพยนตร์ของ ไมเคิล เบย์ (Michael Bay) ในเรื่องทรานส์ฟอร์มเมอร์ส อภิมหาสงครามแค้น ออกจำหน่ายในวันที่ 18 พฤษภาคม พ.ศ. 2552Ditzian, Eric  'Transformers: Revenge Of The Fallen' Soundtrack To Feature Linkin Park  MTV News. May 7, 2009. เป็นหนึ่งในไม่กี่เพลงที่ได้อันดับเพลงร็อกสูงสุดในสหรัฐอเมริกา โดยได้รับการชื่นชมจากนักวิจารณ์มืออาชีพและยังเป็นเพลงหนึ่งของลิงคินพาร์คที่ได้รับความนิยม

 ประวัติ 
จากเพลง "วอตไอฟ์ดัน" ของลิงคินพาร์กที่เคยรวมอยู่ในอัลบั้มรวมเพลงประกอบภาพยนตร์ทรานส์ฟอร์มเมอร์สเมื่อสองปีที่แล้ว หลังจากนั้น ไมค์ ชิโนดะ ได้พูดถึงเพลง "นิวดิไวด์" เป็นครั้งแรกในวันที่ 28 มีนาคม พ.ศ. 2552 โดยกล่าวว่า "เรากำลังเริ่มทำผลงานเพลงขึ้นมาใหม่ในสองสัปดาห์ที่ผ่านมา ด้วยเสียงสังเคราะห์ที่หนักหน่วง"In Studio: Drums MikeShinoda.com. March 28, 2009.

รายชื่อเพลง

 อันดับในชาร์ต 
 ชาร์ต 

ชาร์ต (2009) อันดับสูงสุดAustralian ARIA Singles Chart3Austria Top 40 2Belgium (Flanders) 51Canadian Hot 100Canadian Hot 1003Czech Singles Chart11Dutch Top 4023European Hot 100 Singles8German Singles Chart4Italian Singles Chart19Finnish Singles Chart3Japan Hot 100 68New Zealand Singles Chart2Polish Singles Chart1Slovakia Singles Chart13Swedish Singles Chart8UK Rock Chart1UK Singles Chart19US Billboard Hot 100Artist Chart History - Linkin Park - Singles, Billboard.com6US Billboard Pop Songs26US Billboard Adult Pop Songs21US Billboard Alternative Songs1US Billboard Rock Songs 1US Billboard Hot Mainstream Rock Tracks1

 ชาร์ตสิ้นปี 
ชาร์ต (2009)อันดับAustralian Singles Chart29German Singles Chart32New Zealand Singles Chart23Swiss Singles Chart33UK Singles Chart145US Billboard Year-End61

 การรับรอง 
 ประเทศ การรับรองระดับยอดจำหน่ายสหรัฐอเมริกา2× ทองคำขาวเยอรมนีทองคำญี่ปุ่นทองคำ
# มีการี
มีการี (, "บะหมี่แกง") เป็นอาหารที่มีลักษณะเฉพาะในมาเลเซีย ทำจากบะหมี่ไข่สีเหลืองหรือหมี่ฮุ้นที่ทำจากข้าว ในน้ำแกงเผ็ดใส่กะทิ ใส่เต้าหู้ กุ้ง ไก่ ปลาดุก เนื้อไก่ ไข่ต้ม ใบสะระแหน่ กินกับซัมบัล ทางภาคใต้ของมาเลเซียและสิงคโปร์จะเรียกเป็น "ละก์ซาการี" (, "ละก์ซาแกง") ถ้าใส่หอยแครง

 แหล่งข้อมูลอื่น 
 curry mee Kuala Lumpur 
 A very good curry mee in Kuala Lumpur 
 Curry Mee in Penang
# เทวญาณ
เทวญาณ (theosophia) มีที่มาจากคำว่า θεός theos ที่แปลว่า เทว + σοφία sophia ที่แปลว่าปรัชญาหรือปรีชาญาณ เทวญาณจึงหมายถึง "ความรู้เกี่ยวกับพระเป็นเจ้า" ใช้หมายถึงระบบปรัชญาแบบคุยหลัทธิ (Esotericism) ที่มุ่งเข้าถึงพระเป็นเจ้าโดยตรง โดยไม่ผ่านการอาศัยคัมภีร์หรือผู้รู้อื่น ๆCatholic Encyclopedia : Theosophy. สารานุกรมคาทอลิก

เทวญาณจึงเป็นส่วนหนึ่งของคุยหลัทธิซึ่งให้ความสำคัญกับความรู้หรือปัญญาที่นำไปสู่การหลุดพ้นเฉพาะบุคคล นักเทวญาณพยายามเข้าใจรหัสยภาวะของเอกภพ และสิ่งที่เชื่อมเอกภพ มนุษยชาติ และพระเป็นเจ้าเข้าด้วยกัน เทวญาณมีจุดมุ่งหมายที่จะสืบหาต้นกำเนิดของพระเป็นเจ้าและมนุษยชาติ วันสิ้นโลก ชีวิต และมนุษยชาติ ด้วยการศึกษาประเด็นเหล่านี้ นักเทวญาณเชื่อว่าจะสามารถอธิบายจุดมุ่งหมายและกำเนิดของเอกภพได้
# ก้อนเลือดใต้หนังศีรษะเหตุคลอด
ก้อนเลือดใต้หนังศีรษะเหตุคลอด หรือ ก้อนเลือดใต้หนังศีรษะทารกเหตุคลอด  เป็นภาวะที่มีเลือดออกระหว่างกะโหลกศีรษะและเยื่อหุ้มกระดูกกะโหลกศีรษะของทารกแรกเกิดที่เกิดจากการฉีกขาดของหลอดเลือดที่อยู่ในเยื่อหุ้มกระดูก ทั้งนี้เนื่องจากเป็นเลือดที่ออกในช่องใต้เยื่อหุ้มกระดูก จึงมีขอบเขตจำกัดอยู่ในกระดูกแต่ละชิ้น ไม่สามารถเกิดก้อนเลือดข้ามบริเวณไปถึงกระดูกอีกชิ้นหนึ่งได้

 External links 
 Differentiating Cephalhematoma from Caput Succedaneum
# อเมริกันแอร์ไลน์สอารีนา
อเมริกันแอร์ไลน์สอารีนา สนามกีฬาและสนามเอ็นเตอร์เทนเมนต์ ตั้งอยู่ในดาวน์ทาวน์ ไมแอมี ,รัฐฟลอริดา เริ่มต้นก่อสร้างขึ้นในปี ค.ศ. 1998 แทนที่ไมแอมีอารีนา และได้รับการออกแบบโดยบริษัทสถาปัตยกรรม Arquitectonica และ360 Architecture สนามแห่งนี้เป็นสนามบ้านของทีมไมแอมีฮีท ของเอ็นบีเอ

แกลเลอรี
# ทีวีไฟว์
ทีวีไฟว์ เน็ตเวิร์ค อินคอร์ปอเรทเต็ด  ชื่อทางการค้า ทีวีไฟว์  เป็นบริษัทสื่อของฟิลิปปินส์ที่มีสำนักงานใหญ่อยู่ในเมืองมันดาลูยอง โดยมีสตูดิโออื่นตั้งอยู่ที่เมืองโโนวาลิเชส เกซอนซิตี ก่อตั้งขึ้นเมื่อวันที่ 19 มิถุนายน พ.ศ. 2503 โดยชิโน โรเซส

ทีวีไฟว์เป็นเจ้าของโดยมีเดียเควสต์โฮลดิงส์ซึ่งเป็นบริษัทในเครือของพีแอลดีที เป็นบริษัทสื่อที่ใหญ่เป็นอันดับสามในฟิลิปปินส์ รองจากเอบีเอส-ซีบีเอ็น และจีเอ็มเอ เน็ตเวิร์ค

 ช่องโทรทัศน์ 
 ทั่วประเทศฟิลิปปินส์ 
ปัจจุบัน
 ทีวีไฟว์
 วันสปอตส์
 วันนิวส์
 วันพีเอช
 วันสปอตส์พลัส
 เอ็นบีเอทีวีฟิลิปปินส์ (เป็นเจ้าของร่วมกับสมาคมบาสเกตบอลแห่งชาติ)
 พีบีเอรัช (เป็นเจ้าของร่วมกับสมาคมบาสเกตบอลฟิลิปปินส์)
 ส่าหรี-ส่าหรี แชนแนล (เป็นเจ้าของร่วมกับวีว่า คอมมิวนิเคชั่นส์)
 บูโกะ (เป็นเจ้าของร่วมกับเอพีทีเอ็นเตอร์เทนเม้นท์)
 ยูเอเอพี วาร์ซีที แชนแนล (เป็นเจ้าของร่วมกับสมาคมกีฬามหาวิทยาลัยแห่งฟิลิปปินส์)

อดีต
 ไฟว์พลัส
 อักซีออนทีวี
 บลูมเบิร์กทีวีฟิลิปปินส์ (เป็นเจ้าของร่วมกับบลูมเบิร์ก)
 คัลเลอส์
 ไฮเปอร์
 วันสกรีน
 เวทเทอร์ อินฟอร์เมชั่น เน็ตเวิร์ค

 นอกประเทศฟิลิปปินส์ 
 กะปะติดแชนแนล
 อักซีออนทีวี อินเตอร์เนชั่นแนล

 สถานีวิทยุ 
 ราดิโอ้ ซิงโก้ ทรูเอฟเอ็ม

 แบรนด์ 
 ซิกแนล
 แซทไลท์
 สุลิตทีวี

 อินเทอร์เน็ต 
 ดีไฟว์สตูดิโอ
 จีจีเน็ทเวิร์ค
 นิวส์ไฟว์ดิจิตอล
 TV5.com.ph

 บริษัทย่อยและแผนกต่างๆ 
 อะลากังกะปะติ๊ด ฟาวน์เดชัน
 ซิกแนลทีวี
 ดิจิตอลไฟว์
 มีเดียไฟว์
 เนชั่น บรอดคาสติ้ง คอร์ปอเรชั่น
 นิวส์ไฟว์
 วันสปอตส์
 พิลิปินาส โกลบอล เน็ทเวิร์ค
 รีจิโอแนลไฟว์
 เรสคิวไฟว์
 สเตรทชูตเตอร์
 สตูดิโอไฟว์
 ทาเลนต์ไฟว์
 ทีวีไฟว์ เอ็นเตอร์เทนเม้นท์กรุ๊ป
 ยูนิเทลโปรดักชั่น
# ภาวะหายใจเร็วชั่วคราวในทารกแรกเกิด
ภาวะหายใจเร็วชั่วคราวในทารกแรกเกิด (TTN, TTNB) เป็นความผิดปกติของระบบหายใจที่พบได้ในทารกหลังเกิดใหม่ๆ และเป็นสาเหตุของภาวะหายใจลำบากที่พบบ่อยที่สุดในทารกคลอดครบกำหนด ทารกจะมีอาการหายใจเร็วกว่าช่วงปกติ (ทารกหายใจปกติ 40-60 ครั้งต่อนาที) เชื่อว่าเป็นจากการมีสารน้ำค้างอยู่ในปอด ส่วนใหญ่พบในทารกอายุครรภ์มากกว่า 35 สัปดาห์ที่คลอดโดยไม่ผ่านช่วงของการเบ่งคลอด เช่น คลอดโดยการผ่าตัดคลอด ส่วนใหญ่หายได้เองในเวลา 24-48 ชั่วโมง การรักษาหลักคือการรักษาประคับประคอง อาจใช้ออกซิเจนเสริม หรือให้ยาปฏิชีวนะหากสงสัยภาวะอื่นที่อาจเป็นสาเหตุ การตรวจเอกซเรย์จะพบปอดขยายมากกว่าปกติ มีลายหลอดเลือดปอดเห็นชัด กะบังลมแบนราบลง และพบรอยของเหลวในร่องแนวนอนของปอดขวา
# นา นา นา (นา นา นา นา นา นา นา นา นา)
นา นา นา (นา นา นา นา นา นา นา นา นา) เป็นเพลงแนวอัลเทอร์เนทีฟ และป็อปพังก์ ของมายเคมิคอลโรแมนซ์ เป็นซิงเกิลแรกจากสตูดิโอส์อัลบั้มที่ 4 คือ Danger Days: The True Lives of the Fabulous Killjoys

รายการเพลง
 เพลงทั้งหมดนี้เขียนโดย มายเคมิคอลโรแมนซ์
Version 1 (promotional CD)

Version 2 (promotional CD)

Version 3 (digital download)

Version 4 (7″ vinyl and CD)

ชาร์ต
ชาร์ต (2010–11)ยอดสูงสุดAustrian Singles Chart71Canadian Singles Chart70Dutch Singles Chartdutchcharts.nl86European Hot 100http://www.billboard.com/#/charts/european-albums?tag=relcharts69German Singles Chart94Billboard Japan Hot 1009New Zealand RIANZ Singles Chart33Swedish Singles Top 60swedishcharts.com44UK Rock Chart1U.S. Billboard Hot 100http://www.billboard.com/news/zac-brown-band-bows-at-no-1-on-billboard-1004117424.story?tag=hpflash1#/charts/hot-100?begin=71&order=position77U.S. Billboard Alternative Songs10U.S. Billboard Rock Songs21
# การคลอดติดไหล่
การคลอดติดไหล่เป็นภาวะคลอดยากอย่างหนึ่งที่เกิดขึ้นเมื่อคลอดส่วนหัวของทารกออกมาแล้วแต่ไหล่หน้าของทารกไม่สามารถลอดผ่านแนวประสานกระดูกหัวหน่าวออกมาได้ หรือออกมาได้โดยยาก วินิจฉัยเมื่อไหล่ของทารกไม่ผ่านออกมาหลังจากศีรษะคลอดในเวลาอันเหมาะสม ภาวะนี้เป็นภาวะฉุกเฉินทางสูติศาสตร์ หากทำคลอดทารกได้ไม่สำเร็จในเวลาที่เหมาะสมจะทำให้สายสะดือถูกกดอยู่ในทางคลอดจนทำให้เกิดอันตรายต่อทารกได้
หมวดหมู่:ภาวะแทรกซ้อนของการเจ็บครรภ์และการคลอด
อ้างอิง

แหล่งข้อมูลอื่น

 GLOWM video showing management of shoulder dystocia
# พระบรมวงศานุวงศ์แห่งสวีเดน
thumb|พระบรมวงศานุวงศ์สวีเดนในปี ค.ศ. 2012

พระบรมวงศานุวงศ์แห่งสวีเดน ถือกำเนิดขึ้นในปี ค.ศ. 1818 ซึ่งพระบรมวงศานุวงศ์ดังกล่าวเป็นสมาชิกของราชวงศ์เบอร์นาดอตต์ ซึ่งมีความสัมพันธ์กับองค์พระมหากษัตริย์ บ้างก็ดำรงพระอิสริยยศ บ้างก็มาจากการสมรสเข้ามาเป็นสมาชิกของราชวงศ์ และบ้างก็ไม่มีพระอิสริยยศแต่เป็นพระประยูรญาติสนิท

ก่อนปี ค.ศ. 1818 พระบรมวงศานุวงศ์ของสวีเดนจะมาจากราชวงศ์ฮ็อลชไตน์-กอตทอร์ป ซึ่งเป็นสาขาของราชวงศ์โอลเดนบวร์ก ซึ่งปกครองสวีเดนช่วงปี ค.ศ. 1457 ถึงปี 1521 และจากปี ค.ศ. 1751 จนลุในปี 1818 ผู้อ้างสิทธิ์ในราชบัลลังก์คนสุดท้าย คือ เจ้าชายกุสตาฟแห่งวาซา

ส่วนพระบรมวงศานุวงศ์สายปัจจุบัน คือ ราชวงศ์เบอร์นาดอตต์ อันสืบเชื้อสายมาแต่กษัตริย์คาร์ลที่ 14 จอห์นแห่งสวีเดนและนอร์เวย์ กับเดซีเร คลารี ซึ่งมีบรรพบุรุษมาจากประเทศฝรั่งเศส

 รายพระนาม 
สมาชกของพระราชวงศ์สวีเดน แบ่งเป็นสามกลุ่มคือ พระบรมวงศานุวงศ์ (Royal House) พระอนุวงศ์ และพระญาติวงศ์ (ซึ่งบางส่วนสูญเสียสถานะการเป็นเจ้า; Royal Family) ดังนี้

 พระบรมวงศานุวงศ์
 สมเด็จพระราชาธิบดีคาร์ลที่ 16 กุสตาฟ
 สมเด็จพระราชินีซิลเวีย (พระบรมราชินีในรัชกาล)
 มกุฎราชกุมารีแห่งสวีเดนและดยุกแห่งเวสเตร์เยิตลันด์ (พระราชธิดาพระองค์ใหญ่และพระสวามี)
 ดัชเชสแห่งเอิสเตร์เยิตลันด์ (พระราชนัดดา)
 ดยุกแห่งสกอเน (พระราชนัดดา)
 ดยุกและดัชเชสแห่งแวร์มลันด์ (พระราชโอรสพระองค์เดียวและพระชายา)
 ดัชเชสแห่งเฮลซิงลันด์และเยสตริคลันด์ (พระราชธิดาพระองค์เล็ก)

 พระอนุวงศ์และพระญาติวงศ์ในพระมหากษัตริย์
 ดยุกแห่งเซอเดร์มันลันด์ (พระราชนัดดา)
 ดยุกแห่งดอลาร์นา (พระราชนัดดา)
 ดยุกแห่งฮัลลันด์ (พระราชนัดดา)
 ดัชเชสแห่งเวสเตร์บ็อตเติน (พระราชนัดดา)
 ดัชเชสแห่งกอตลันด์ (พระราชนัดดา)
 ดยุกแห่งโอเงร์มันลันด์ (พระราชนัดดา)
 ดัชเชสแห่งเบลคิงแง (พระราชนัดดา)
 เจ้าหญิงมาร์กาเรธา นางอัมเบลอร์ (พระเชษฐภคินี)
 เจ้าหญิงเดซีเร บารอนิสซิลฟ์เวอร์ชิล์ด (พระเชษฐภคินี)
 เจ้าหญิงคริสตินา นางมักนูซัน (พระเชษฐภคินี)

 พงศาวลี 

หมายเหตุ

* พระบรมวงศานุวงศ์

** พระอนุวงศ์และพระญาติวงศ์
# เกรตสตอร์กดาร์บี
เกรทสตอร์คดาร์บี้ คือการแข่งขันที่จัดขึ้นในปี ค.ศ. 1926 ถึง ค.ศ. 1936 โดยเป็นการแข่งขันของผู้หญิงในโตรอนโต ประเทศแคนาดา ว่าผู้ใดจะให้กำเนิดลูกได้มากทีสุด เพื่อที่จะได้เป็นผู้มีสิทธิ์ในพินัยกรรม

การแข่งขันนี้เกิดขึ้นเนื่องจากพินัยกรรมของ ชารลส์ แวนซ์ มิลลาร์ ผู้เป็นทนายความและนักการคลังชาวโตรอนโต ที่ระบุว่าจะยกมรดกที่เป็นอสังหาริมทรัพย์ให้กับหญิงสาวที่สามารถผลิตลูกได้มากที่สุดภายในช่วงสิบปีหลังการตายของเขาOrkin, Mark M. Millar, Charles Vance , The Canadian Encyclopedia online. Retrieved 2009-04-17; ศาลสูงแห่งแคนาดาได้ทำการตีความและประกาศว่าข้อความนั้นชอบด้วยกฎหมาย ในการแข่งขันนี้ มีผู้ชนะร่วมกันคือ แอนนี่ แคทเธอรีน สมิธ, แคทลีน เอลเลน เนเกิล, ลูซี เอลิซ ทิมเล็ค และอิซาเบล แมรี แมคลีน โดยแต่ละคนได้รับเงินรางวัลคนละ 125,000 ดอลลาร์สำหรับลูก 9 คนของเขา โดยมีเงินรางวัล 12,500 ดอลลาร์สำหรับลินเลียน เคนนี (ลูก 10 คน แต่ 2 คนเสียชีวิตตั้งแต่เกิด) กับ พอลีน เมย์ คลาร์ก (ลูก 10 คน เป็นแฝด 5 คู่ แต่ลูกหลายคนเป็นลูกของพ่อที่พอลีนไม่ได้สมรสด้วย)

  แหล่งอ้างอิง
# ข้อมติสมัชชาใหญ่แห่งสหประชาชาติที่ 67/19
ข้อมติสมัชชาใหญ่แห่งสหประชาชาติที่ 67/19 เป็นข้อมติที่ยกระดับปาเลสไตน์ขึ้นเป็นสถานะรัฐผู้สังเกตการณ์ที่มิใช่สมาชิกในสหประชาชาติ ข้อมติดังกล่าวได้รับมติเห็นชอบจากสมัยประชุมที่ 67 แห่งสมัชชาใหญ่แห่งสหประชาชาติ เมื่อวันที่ 29 พฤศจิกายน พ.ศ. 2555 ซึ่งเป็นวันสากลว่าด้วยความเป็นปึกแผ่นกับชาวปาเลสไตน์ (International Day of Solidarity with the Palestinian People) และวันครบรอบ 65 ปี การลงมติเห็นชอบข้อมติที่ 181(2) โดยสมัชชาใหญ่ ว่าด้วยรัฐบาลปาเลสไตน์ในอนาคต ข้อมติฉบับร่างได้รับการเสนอโดยผู้แทนของปาเลสไตน์ในสหประชาชาติ อย่างไรก็ดี ข้อมติดังกล่าวยังรักษาสถานะขององค์การปลดปล่อยปาเลสไตน์เป็นผู้แทนของชาวปาเลสไตน์ในระบบสหประชาชาติ แม้จะถูกมองอย่างกว้างขวางว่าเป็นเพียงสัญลักษณ์ แต่ญัตติผ่านความเห็นชอบ สถานะใหม่นี้ทำให้ปาเลสไตน์เทียบเท่ากับสันตะสำนัก
# พจนานุกรมโลกอส
โลกอส เป็นพจนานุกรมออนไลน์ขนาดใหญ่ ให้บริการในหลายภาษา ให้บริการโดย บริษัทโลกอส กรุ๊ป หนึ่งในบริษัทที่ให้บริการแปลภาษาของยุโรป เริ่มเปิดให้บริการในปี พ.ศ. 2538 โดยในปี พ.ศ. 2548 มีการบรรจุข้อมูลการกำหนดศัพท์มากกว่า 7 ล้านคำศัพท์ในกว่า 200 ภาษา ครอบคลุมไปถึงกลุ่มภาษารอง เช่น ภาษาเบรอตง ภาษาเลออน ภาษาสกอต ภาษาเวเนโต ตัวระบบให้บริการค้นหาได้หลากหลายรูปแบบ สามารถเลือกสมัครเป็นสมาชิกผู้เชี่ยวชาญเพื่อสร้างและแก้ไขคำศัพท์ได้

โลกอส ยังให้บริการพจนานุกรมสำหรับเด็ก ซึ่งจะมีศัพท์พื้นฐานสำหรับนำไปใช้ในการอ้างอิงได้อีกด้วย
# ไฟโล
ไฟโลแห่งอะเล็กซานเดรีย หรือ ไฟโล จูเดียอัส (กรีก: Φίλων, Philōn) นักปรัชญาชาวยิวเกิดในอะเล็กซานเดรีย 

ไฟโลได้ใช้สัญลักษณ์ทางปรัชญาในการหลอมรวมปรัชญากรีกกับปรัชญายิว ไว้ด้วยกัน วิธีที่เขาใช้คือการปฏิบัติตามแนวของ ลัทธิสโตอิก โดยไม่ทิ้งแนวทางตามคัมภีร์ของชาวยิว อรรถกถาเปรียบเทียบเชิงสัญลักษณ์ ของเขาถูกวิจารณ์อย่างมากจากปิตาจารย์แห่งคริสตจักร และเขาไม่เป็นที่ยอมรับเลยในศาสนายูดาห์ เขาเชื่อว่าการแปลความคัมภีร์ฮีบรูตามตัวอักษรนั้นปิดกั้นทัศนคติอันหลากหลายของมนุษย์ และการแสดงการรับรู้เรื่องของพระเจ้าที่พระคัมภีร์กล่าวถึงนั้นดูน่าพิศวงและซับซ้อนเกินไป

สำหรับไฟโลแล้ว โลกอส (Logos) เป็นพิมพ์เขียวสำหรับโลก และเป็นรูปแบบการจัดการของพระเจ้า นักวิชาการบางคนให้ความเห็นว่าถ้อยคำทางปรัชญาของเขาเป็นแรงผลักดัน ให้เกิดการประมวลถ้อยคำเกี่ยวกับการสร้างสรรค์ของพระเจ้าในช่วงต้นของคริสเตียน 

 การตีความพระคัมภีร์ 
วิธีพิเศษเป็นสิ่งจำเป็นสำหรับการกำหนดความหมายที่แท้จริงของคำในพระคัมภีร์ "Canons of Allegory," "De Victimas Offerentibus," § 5 [ii.255]); "Laws of Allegory," "De Abrahamo," § 15 [ii.11] งานที่ถูกต้องของวิธีการนี้จะกำหนดสัญลักษณ์ที่ถูกต้อง จึงจะเรียกว่าเป็นความฉลาดทางสถาปัตยกรรม

วิธีพิเศษมีอยู่ 21 ข้อดังนี้ 
1. ค้นหาวลีที่ซ้ำกันสองครั้ง
2. ค้นหาจุดที่เห็นได้ชัดว่ามีการแสดงออกมากเกินไปในข้อความ
3. จุดที่ซ้ำซ้อนกับประโยคที่มีมาก่อน
4. จุดที่เกิดการเปลี่ยนแปลงวิธีการใช้ถ้อยคำ ซึ่งเป็นจุดสังเกตพิเศษที่ผู้อ่านควรต้องพิจารณา
5. จุดที่เกิดความหมายที่แตกต่างกันโดยสิ้นเชิง พบได้ในการผสมคำ
6. ศึกษาความหมายของคำพ้องอย่างรอบคอบ
7. เล่นตามคำที่ต้องค้นหาความหมายในเชิงลึก เช่นแกะ (πρόβατa) โดยศึกษาตั้งแต่วิธีตั้งชื่อไปโดยตลอดถึงข้อเท็จจริง
8. ความรู้สึกเชิงเปรียบเทียบที่ชัดเจน อาจเกิดจากฤทธิ์ของคำบุพบทหรือคำวิเศษณ์
9. ในบางกรณีอาจเก็บตกได้จากส่วนของคำ เช่น διά ใน διάλευκος 
10. คำทุกคำต้องถูกนำมาแปลความหมายใหม่ตามความหมายที่แท้จริงของมัน เพื่อที่อาจจะพบคำแปลได้ในความหมายอื่น
11. นักแปลที่มีประสบการณ์อาจเปลี่ยนแปลงถ้อยคำตามกฎของรับบี คือเมื่ออ่านไม่ได้ด้วยแนวนี้ก็เปลี่ยนไปอ่านด้วยแนวทางใหม่
12. หากเกิดความผิดปกติในวลีใดๆ ให้ตั้งสมมติฐานไว้ก่อนว่าจงใจแฝงความหมายพิเศษ เพราะรูปแบบการสร้างผสมคำมีความสำคัญมาก
13. พิจารณาจำนวนของคำถ้าเกิดการผิดปกติเรื่องเอกพจน์ พหูพจน์ หรือใช้ บุพบทบอกเวลาผิด
14. สังเกตเพศของคำนาม
15. การปรากฏขึ้นหรือหายไปของเนื้อความ
16. การตีความถูกนำมาใช้ให้ปรากฏขึ้นในประโยคใดประโยคหนึ่ง
17. ตำแหน่งของบทและท่อนส่ง
18. การรวมคำที่มีลักษณะเฉพาะ
19. อยู่ๆก็ละเว้นตำแหน่งที่สำคัญ
20. มีข้อความที่โดดเด่นออกมา
21. สัญลักษณ์ของตัวเลข
# ตะบูนขาว
ตะบูนขาว  เป็นไม้ยืนต้นในวงศ์ Meliaceae เป็นไม้ผลัดใบ พบในป่าชายเลน พบได้ทั่วไปในเอเชีย แอฟริกา ออสเตรเลีย และหมู่เกาะในมหาสมุทรแปซิฟิก รากมีพูพอน แผ่ออกจากโคนต้น มีรากหายใจค่อนข้างแบน เปลือกเรียบ สีน้ำตาลอมเหลือง เปลือกหลุดออกเป็นแผ่นบางๆ ใบเป็นใบประกอบแบบขนนกชั้นเดียว ใบสีเขียวอ่อน ผิวใบเป็นมัน ดอกเป็นดอกช่อ แตกออกจากง่ามใบ ดอกสีขาว กลีบดอกมีสี่กลีบ ผลเป็นผลกลม สีน้ำตาลอมเขียว แก่แล้วเป็นสีน้ำตาลแก่ ภายในมีเมล็ดขนาดใหญ่ อัดแน่นภายในผล
 
การนำตะบูนขาวมาใช้ประโยชน์นั้น เปลือกให้น้ำฝาดใช้ย้อมผ้า เปลือกและผลแก้อหิวาตกโรค 
 ลักษณะทางพฤกษศาสตร์ 
ตะบูนขาวเป็นไม้ยืนต้นขนาดเล็กถึงกลาง สูง 10-15 เมตร ไม่ผลัดใบ ลำต้นสั้นแตกกิ่งใกล้โคนต้น มีพูพอนแผ่ออกคดเคี้ยว ต่อเนื่องกับรากหายใจที่แบนคล้ายแผ่นกระดาษ เปลือกเรียบบางสีเหลืองแต้มเขียวอ่อน หรือสีน้ำตาลอ่อน ถึงน้ำตาลแกมชมพู ลักษณะคล้ายเปลือกต้นฝรั่ง หรือตะแบก เปลือกหลุดออกเป็นแผ่นรูปทรงไม่แน่นอน ใบประกอบแบบขนนกปลาย ไม่มีใบยอด เรียงสลับ ใบย่อยมักมี 1-2 คู่เรียงตรงข้าม หรือเยื้องกันเล็กน้อย แผ่นใบรูปไข่กลับ หรือรูปขอบขนานแกมรูปไข่กลับขนาด 2-5 x 7-14 ซม. แผ่นใบสมมาตรกันปลายใบกลม ฐานใบรูปลิ่มใบ ดอกออกเป็นช่อที่ง่ามใบ ช่อดอกแบบช่อแยกแขนง ยาว 3-8 ซม. แต่ละช่อมี 8-20 ดอก เส้นผ่านศูนย์กลาง 1-1.2 ซม. เป็นดอกแยกเพศ ก้านดอกย่อยยาว 0.4-1 ซม. กลีบเลี้ยง 4 กลีบ ยาว 0.2 ซม. กลีบดอก 4 กลีบไม่ติดกัน สีขาวครีม เกสรเพศผู้ 8 อัน ดอกมีกลิ่นหอม ตั้งแต่บ่ายถึงค่ำ ผลมีลักษณะกลม เส้นผ่าศูนย์กลาง 15-20 ซม. แบ่งเป็น 4 พู เท่าๆกัน แต่ละผลมี 7-17 เมล็ด ลักษณะโค้งนูนหนึ่งด้าน กว้าง 6-10 ซม. ผลแก่สีน้ำตาลแดงคล้ายผลทับทิม ออกดอกและผลตลอดทั้งปี
# ละไม
ละไม   เป็นไม้ยืนต้นในวงศ์ Euphorbiaceae และเป็นผลไม้พื้นเมืองทางภาคใต้ ใบขนาดใหญ่ ผลออกเป็นพวงยาว ห้อยย้อยตามลำต้น ลักษณะคล้ายผลมะไฟ ผลอ่อนสีเขียว แก่แล้วเป็นสีขาวหรือสีน้ำตาลอ่อน ภายในผลแบ่งเป็นกลีบโดยมี 3–5 กลีบ เนื้อสีขาว รสอมเปรี้ยวอมหวาน รับประทานเป็นผลไม้สด ใส่ในแกงต่าง ๆ ผลมีวิตามินซีสูง หรือนำไปแปรรูปเป็นแยมและไวน์
# อัมพวา (ผลไม้)
อัมพวา  เป็นไม้พุ่มในวงศ์ Leguminosae ภาคใต้เรียก นัมนัม เช่นเดียวกับภาษาอินโดนีเซียและภาษามัลดีฟส์ ชื่ออื่น ๆ คือ มะเปรียง, นางอาย (กรุงเทพมหานคร), บูรานัม (ภาคกลาง), และ หีหมา (ปัตตานี) 

 ประวัติ 
อัมพวาเป็นผลไม้โบราณที่หายาก ซึ่งชื่ออัมพวามีที่มาคือมีคนนำพันธุ์ไม้ชนิดนี้มาจากภาคใต้แล้วมาปลูกไว้ในอำเภออัมพวา จังหวัดสมุทรสงคราม เมื่อชาวบ้านในละแวกนั้นได้เห็นต้นที่มีผลลักษณะแปลก ๆ  และในละแวกใกล้เคียงนั้นไม่มีพันธุ์ไม้ชนิดนี้ ทำให้ชาวอัมพวาต่างพากันเรียกต้นไม้ชนิดนี้ว่าต้นอัมพวา และยังมีความเชื่อว่าเป็นไม้ที่อยู่คู่กับอัมพวามาอย่างยาวนานกว่าร้อยปี ทำให้คนอัมพวานิยมปลูกไว้ประจำบ้านเพื่อทานผลและใช้ปลูกเป็นไม้ประดับบ้านสวยงาม อัมพวา พันธุ์ไม้ที่อยู่คู่กับอัมพวามานับร้อยปี  สืบค้นเมื่อวันที่ 11 พฤศจิกายน 2564

 ลักษณะทางพฤกษศาสตร์ 
ใบเดี่ยว รูปไข่ ใบห้อยลง ดอกออกเป็นช่อ กลีบเลี้ยงสีขาวปนชมพู กลีบดอกสีขาว ผลอ่อนสีน้ำตาลแกมเขียว แก่แล้วเป็นสีเหลือง ผลมีรูปร่างแบนคล้ายมะม่วง มีร่องกลาง แต่ผลหยักเป็นลอนไม่เรียบ รสเปรี้ยวจัดคล้ายมะม่วงดิบ ภายในผลมีเมล็ดเดียว ผลสุกรับประทานเป็นผลไม้ เนื้อไม้จัดว่าเป็นไม้ที่ไม่มีราคา เหนียวมาก เลื่อยยาก มักไม่นำมาใช้ทำฟืน อาจใช้ในงานก่อสร้างได้

thumb|left|ผลอัมพวา
# เซตย่อย
ในคณิตศาสตร์โดยเฉพาะสาขาทฤษฎีเซต เซต A เป็น เซตย่อย หรือ สับเซต  ของเซต B หรืออาจจะบอกว่าเซต B เป็น ซูเปอร์เซต ของเซต A ถ้า A เป็นส่วนหนึ่งของ B นั่นก็คือสมาชิกทั้งหมดของเซต A จะต้องเป็นสมาชิกของเซต B ด้วย ทั้งนี้ A กับ B อาจเท่ากันก็ได้

 นิยาม 
ให้ A และ B เป็นเซต โดยที่สมาชิกทั้งหมดใน A เป็นสมาชิกใน B ด้วย จะได้ว่า
 A เป็นเซตย่อยของ B เขียนเป็นสัญลักษณ์โดย 
 หรือในทางกลับกันจะได้ว่า
 B เป็นซูเปอร์เซตของ A เขียนเป็นสัญลักษณ์โดย 

ถ้า A เป็นเซตย่อยของ B แต่ A ไม่เท่ากับ B (เช่นมีสมาชิกอย่างน้อยหนึ่งตัวที่อยู่ใน B แต่ไม่อยู่ใน A) จะได้ว่า
 A ก็ยังเป็นเซตย่อยแท้ของ B ด้วย เขียนเป็นสัญลักษณ์โดย 
 หรือในทางกลับกันจะได้ว่า
 B เป็นซูเปอร์เซตแท้ของ A เขียนเป็นสัญลักษณ์โดย